stanford-oval/wikipedia huggingface dataset:
James Taylor

| James Taylor |
| --- | --- |
 James Taylor vuonna 2011
Henkilötiedot
Syntynyt: 12. maaliskuuta 1948 (ikä 76) Boston, Massachusetts
Ammatti:  Laulaja-lauluntekijä, muusikko
Muusikko
Laulukielet:  englanti
Aktiivisena:  1966-
Tyylilajit:  Folk rock, rock, pop, soft rock, country
Soittimet:  Laulu, kitara, huuliharppu
Yhtyeet:  Carole King, Carly Simon, Eric Clapton, Joe Walsh, Joni Mitchell, J.D. Souther, Stevie Wonder, Art Garfunkel, Linda Ronstadt, Bonnie Raitt, David Crosby, Don Henley
Levy-yhtiöt:  Apple, Capitol, EMI, Warner Bros., Columbia, SME, Hear Music
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
James Vernon Taylor (s. 12. maaliskuuta 1948) on yhdysvaltalainen laulaja-lauluntekijä ja kitaristi.
Hänet on palkittu kuudella Grammylla. Taylor kuuluu Rock and Roll Hall of Fameen ja Songwriters Hall of Fameen. Vuonna 2015 hänelle myönnettiin Presidential Medal of Freedom.
Taylor julkaisi debyyttialbuminsa Apple Recordsilla 1968. Hänen varhaisten hittiensä joukossa on "You've Got a Friend" (1971). Vuonna 1971 Taylor esiintyi yhdessä Dennis Wilsonin ja Warren Oatesin kanssa elokuvassa Two-Lane Blacktop.
Vuosina 1972–1983 Taylor oli naimisissa Carly Simonin kanssa. Hänen isänsä Isaac Taylor (1921–1996) oli aikoinaan Pohjois-Carolinan yliopiston lääketieteellisen koulun dekaani. Myös Taylorin sisarukset ovat muusikkoja, joskaan eivät yhtä maineikkaita.[lähde? ]
Taylorin elämää ovat varjostaneet masennus ja huumausaineongelmat.[lähde? ]
Valikoitu diskografia > Debyyttialbumi

1968 – James Taylor
Valikoitu diskografia > U.S. Billboard Top 10 Albumit

1970 – Sweet Baby James (#3)
1971 – Mud Slide Slim and the Blue Horizon (#2)
1972 – One Man Dog (#4)
1974 - Walking Man
1975 – Gorilla (#6)
1976 – In The Pocket
1977 – JT (#4)
1979 – Flag (#10)
1981 – Dad Loves His Work (#10)
1997 – Hourglass (#9)
2002 – October Road (#4)
2008 – Covers (#4)
2010 – Live at the Troubadour (Carole King kanssa) (#4)
Valikoitu diskografia > U.S. Billboard Top 10 'Pop' Singlet

1970 – "Fire and Rain" (#3)
1971 – "You've Got a Friend" (#1)
1974 – "Mockingbird" (Carly Simonin kanssa) (#5)
1975 – "How Sweet It Is (To Be Loved By You)" (#5)
1977 – "Handy Man" (#4)
Aiheesta muualla

Kuvia tai muita tiedostoja aiheesta James Taylor Wikimedia Commonsissa
Iso-Kokkanen

| Iso-Kokkanen |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°49′24″N, 24°11′59″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kolunjoen valuma-alue (35.46)
Laskujoki:  Kokkasenjoki Hoikanjärveen 
Järvinumero:  35.463.1.019
Mittaustietoja
Pinnankorkeus:  186,9 m  
Rantaviiva:  2,245 km  
Pinta-ala:  11,363 ha  
Saaria:  ei saaria 
 fiIso-Kokkanen 
Iso-Kokkanen on Etelä-Pohjanmaalla Soinissa Mäkelänkylän lähellä sijaitseva järvi.
Maantietoa

Järven pinta-ala on 11,4 hehtaaria, se on 850 metriä pitkä ja 350 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Kolunjoen valuma-alueella (35.46), jonka Syväjoen alueeseen (35.463) se kuuluu. Järven vedenpinnan korkeus on 186,9 metriä mpy.
Juha Ekola

| Juha Ekola |
| --- | --- |
 Kuva: Linus Lindholm
Henkilötiedot
Syntynyt: 1. tammikuuta 1988 Alahärmä
Ammatti:  näyttelijä
Juha Ekola (s. 1988) on suomalainen näyttelijä. Hän valmistui teatteritaiteen maisteriksi vuonna 2019 Taideyliopiston Teatterikorkeakoulusta. Ekola on näytellyt mm. Teatterikorkeakoulun produktioissa. Hän aloitti Vaasan kaupunginteatterin näyttelijänä syksyllä 2020.
Ekola toimii kitaristina ja laulajana ÄLÄ-yhtyeessä. Aiemmin hän on soittanut kitaraa ja laulanut Silvoid-orkesterissa. Ekolalla on myös koneistajan tutkinto (2006).
Aiheesta muualla

https://www.komiat.fi/uutiset/online-uutiset/juha-ekolasta-vuoden-nuorisoseuralainen-1.1226744?login=true%5Bvanhentunut+linkki%5D
Johannes Diderik van der Waals

| Johannes Diderik van der Waals |
| --- | --- |

Henkilötiedot
Syntynyt: 23. marraskuuta 1837 Leiden, Alankomaat
Kuollut: 8. maaliskuuta 1923 (85 vuotta) Amsterdam, Alankomaat
Kansalaisuus:  alankomaalainen
Koulutus ja ura
Tutkinnot:  Leidenin yliopisto
Väitöstyön ohjaaja:  Pieter Rijke
Instituutti:  Amsterdamin yliopisto
Oppilaat:  Diederik Korteweg Obe Postma
Tutkimusalue:  fysiikka
Tunnetut työt:  Heikot sidokset
Palkinnot:   Nobelin fysiikanpalkinto (1910)
Johannes Diderik van der Waals (23. marraskuuta 1837 Leiden, Alankomaat – 8. maaliskuuta 1923 Amsterdam, Alankomaat) oli alankomaalainen fyysikko, jonka maine perustuu ennen kaikkea kaasujen ja nesteiden tilanyhtälön kehittämiseen. Vuonna 1910 hän sai Nobelin fysiikanpalkinnon.
Van der Waals oli ensimmäinen tutkija, joka otti huomioon molekyylien tilavuuden ja niiden väliset vuorovaikutukset, kun hän pyrki selvittämään suljetussa systeemissä olevien kaasujen ja nesteiden lämpötilan, tilavuuden, ja paineen välistä yhteyttä. Sittemmin näitä vuorovaikutuksia on kutsuttu nimellä van der Waalsin voima.
Perhe ja nuoruus

Van der Waalsin vanhemmat olivat Jacobus van der Waals ja Elisabeth van den Burg. Päästyään oppikoulusta hän toimi opettajana, mutta opiskeli vapaa-ajallaan Leidenin yliopistossa matematiikkaa ja fysiikkaa 1862–1865, vaikka hän ei ollut saanut koulutusta klassisissa kielissä, mikä siihen aikaan oli yliopistoon pääsyn edellytys. Vuonna 1864 hän meni naimisiin Anna Magdalena Smitin kanssa. Avioliitosta syntyi kolme tytärtä ja yksi poika. Pojasta, Johannes Diderik nuoremmasta, tuli sittemmin Groningenin yliopiston professori, ja myöhemmin hän astui isänsä seuraajaksi Amsterdamin yliopiston fysiikan professorin virkaan.
Tieteellinen ura

Van der Waals väitteli tohtoriksi vuonna 1873 väitöskirjalla Over de Continuïteit van den Gas – en Vloeistoftoestand ('Kaasujen ja nesteiden jatkuvuudesta'), ja vuonna 1876 hänet nimitettiin Amsterdamin yliopiston fysiikan professorin virkaan.
Urallaan van der Waals keskittyi kaasujen ja nesteiden käyttäytymisen teoreettiseen selvittämiseen. Hänen teorioihinsa pohjautuvien kokeiden johdosta vuonna 1898 James Dewar muun muassa onnistui nesteyttämään vedyn ja vuonna 1908 Heike Kamerlingh Onnes heliumin. Nesteheliumilla on nykymaailmassa valtava määrä tärkeitä sovelluksia lääketieteessä ja tutkimuksessa muun muassa suprajohtavien sähkömagneettien jäähdytyksessä ja kvantti-ilmiöiden kokeellisessa todentamisessa. Keksinnön merkitys ymmärrettiin, ja Onnesille myönnettiin 1913 Nobelin fysiikanpalkinto.
Van der Waals jäi eläkkeelle 1908, ja kaksi vuotta myöhemmin 1910 hän vastaanotti Nobelin fysiikanpalkinnon kaasujen ja nesteiden tilanyhtälöä käsitelleestä työstään.
Aiheesta muualla

van der Waals Mathematics Genalogy Projectissa.
Jäävuorisalaatti

| Jäävuorisalaatti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Salaatit Lactuca
Laji::  sativa
Muunnos::  capitata
Kolmiosainen nimi
 Lactuca sativa var. capitata  L. 
Katso myös
   Jäävuorisalaatti Wikispeciesissä   Jäävuorisalaatti Commonsissa 
Infobox OKNimi-testi OK: 
Jäävuorisalaatti eli amerikansalaatti (Lactuca sativa var. capitata, puhekielessä myös rapea keräsalaatti, jenkkisalaatti) on yksivuotinen lehtisalaatti. Rapea keräsalaatti on alkujaan Yhdysvalloista. Salaatin paksut ja rapeat lehdet muodostavat kiinteän ja tiiviin kerän. Uloimmat lehdet ovat vaaleanvihreät, sisemmät aivan vaaleat.[lähde? ]

Jäävuorisalaatin maku on mieto ja raikas. Se sopii tuoresalaatteihin, mutta sitä voi käyttää myös keitoissa ja padoissa lyhyesti kuumentamalla. Se säilyy paremmin kuin moni muu salaatti[lähde? ].
Salaatti sisältää A-, E-, K- ja C-vitamiinia, folaattia, niasiiniekvivalenttia, riboflaviinia, tiamiinia, vetykloridia ja karotenoideja.[lähde? ]
Jäävuorisalaatti on pehmeälehtisiä lajeja arempi hallalle. Sato korjataan loppukesästä.[lähde? ]
Salaatin nimi on käännöslaina englanninkielisestä nimestä iceberg lettuce. Salaatteja kuljetettiin viljelmiltä junanvaunuissa, joissa oli mukana suuria jäälohkareita viilentämässä vaunuja.
Lajikkeita

'Barcelona', 'Buttercrunch', 'Coquette', 'Dublin', 'Elenas', 'Lagunas', 'Match', 'Mini Iceberg', 'Mirette', 'Saladin', 'Set', 'Stallion' ja 'Talia'.
Jäävirta (kirja)

| Jäävirta> Arctic Drift |
| --- | --- |

Alkuperäisteos
Kirjailija:  Clive Cussler ja Dirk Cussler
Suomennos
Suomentaja:  Ulla Selkälä
Kustantaja:  WSOY
Sivumäärä:  482
Löydä lisää kirjojaKirjallisuuden teemasivulta
Jäävirta (Arctic Drift) on Clive ja Dirk Cusslerin kirjoittama jännitysromaani.
Aiheesta muualla

Jäävirta Kirjasammossa
Mutala (Ylöjärvi)

Mutalan kylätietä.
Ylöjärven kylät vuonna 1931:
1. Lielahti, 2. Possila, 3. Kukkola, 4. Niemi, 5. Pohtola, 6. Siivikkala, 7. Teivaala, 8. Ilmari, 9. Mäkkylä, 10. Keijärvi, 11. Ylöjärvi, 12. Kuusisto, 13. Metsäkylä, 14. Lakiala, 15. Lempiäniemi, 16. Liimola, 17. Kaihari, 18. Runsas, 19. Kyöstilä, 20. Mutala, 21. Pohjankylä, 22. Penko, 23. Pengonpohja.
Mutala on maalaiskylä Ylöjärven kaupungin kuntakeskuksesta pohjoisen suuntaan noin 15 km. Kylän sijainti mukailee kauniita Näsijärven rantoja. Kylässä on ollut koulu vuodesta 1896, jossa opiskelee tällä hetkellä noin 150 oppilasta luokilla 1 - 6. Koulua saneerattiin ja laajennettiin vuosina 2004–2006. Kylän asukas- ja koululaismäärän yhä lisääntyessä koululle on hankittu vielä lisätilaa parakkirakennuksilla. Koulurakennuksessa toimii myös päiväkoti sekä Ylöjärven seurakunta kerhotoiminnallaan. Koulun vanha päärakennus on yhä ennallaan.
Mutalassa oli aikoinaan myös paloasema, kaksi kauppaa ja posti mutta nämä tilat toimivat nykyisin yksityisasuntoina. Mutalan seurantalo, joka on rakennettu vuonna 1930, on hyvin suosittu mm. hääjuhlapaikkana myös ulkopaikkakuntalaisten keskuudessa. Taloa ylläpitää Ylöjärven-Mutalan Maa- ja kotitalousseura ry. Eppu Normaali äänitti akustiseen muotoon sovitetun Mutala-albuminsa tällä seurantalolla kesällä 2011. Paikan valinnan vaikuttimeksi yhtye kertoi "mainion akustiikan".
Mutalassa virtaa Myllyoja, joka on saanut nimensä joen rannalla aikoinaan olleen myllyn mukaan. Joessa on ollut myös lohenkasvatusaltaita, mutta veden laskun myötä ne on poistettu käytöstä.
Mutalassa toimii useita yrittäjiä, mm. maanrakennusyritykset Yhtymä Tahlo sekä Pekka Siuko. Mutalan Helmi vastaa kylän ravintolatoiminnasta.
Mutala on nykyisin hyvin suosittua asuinaluetta. Vakituisten asukkaiden lisäksi Mutalassa on paljon mökkikansaa Näsijärven kauniilla rannoilla.
Mäkipelto

Mäkipelto on suomalainen sukunimi. Se on muun muassa seuraavilla henkilöillä:
Joonas Mäkipelto (s. 1988), palomies ja kaksinkertainen vastaotteen leuanvedon maailmanennätyksen haltija
Jussi Mäkipelto (s. 1986 tai 1987), poliitikko
Kalle Mäkipelto, Kashwell (s. 1994), musiikkituottaja ja lauluntekijä
Ville Mäkipelto (s. 1988), tubettaja, psykologi ja teologian tohtori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Jærbladet

| Jærbladet |
| --- | --- |

Lehtityyppi:  paikallislehti
Kustantaja:  Amedia
Levikki:  12 971 (2022)
Perustettu:  1949
Päätoimittaja:  Kirsten Marie Myklebust
Kotikunta:  Time
Kotimaa:  Norja
Sivukoko:  tabloidi
Ilmestymistiheys:  ti, ke ja pe
Kieli:  norja
Aiheesta muualla
Kotisivu
Jærbladet (lyh. JBL) on norjalainen vuonna 1949 perustettu paikallislehti, jonka toimitus on Brynessä Timen kunnassa. Lehti ilmestyy kolmesti viikossa ja kuuluu Amedia-koserniin. Vuodesta 2004 se on ollut tabloid-kokoinen.
Aiheesta muualla

Lehden verkkosivut (norjaksi)
José da Silva Mendes Leal

| José da Silva Mendes Leal |
| --- | --- |
 José da Silva Mendes Leal
Henkilötiedot
Syntynyt: 1818
Kuollut: 1886 (67–68 vuotta)
Kansalaisuus:  Portugali
Ammatti:  kirjailija, poliitikko
Kirjailija
Äidinkieli: portugali
Tuotannon kieli: portugali
Aiheesta muualla
Löydä lisää kirjailijoitaKirjallisuuden teemasivulta
José da Silva Mendes Leal (1818–1886) oli portugalilainen kirjailija ja valtiomies. Hän oli ulkoasiainministerinä, 1874 valtuutettuna ministerinä Pariisissa ja 1882 lähettiläänä Madridissa.
Leal Mendesin runoelmat Canticos (1858) sisältävät monta lyriikan helmeä. Hänen historialliset ja yhteiskunnalliset näytelmänsä (Os dous renegados, Egaz Moniz, O tributo das cem donzellas, As tres cidras do amor, Pedro, A escala social, Os homens de marmore, Os homens de vidro) osoittavat ranskalaisen romantiikan vaikutusta. Itsenäisempiä ovat hänen huvinäytelmänsä, joista parhaita on O tio André. Leal Mendes on kirjoittanut myös suosittuja romaaneja, kuten A menina de Val-de-Mil. Teos Belações de Portugal com a curia romana tuotti hänelle 1845 paikan Portugalin tiedeakatemiassa.
Aiheesta muualla

Kuvia tai muita tiedostoja aiheesta José da Silva Mendes Leal Wikimedia Commonsissa
Jonas Ahnelöv

| Jonas Ahnelöv |
| --- | --- |

Henkilötiedot
Syntynyt: 11. joulukuuta 1987 (ikä 36) Huddinge, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  97 kg
Pelinumero:  55
Pelaajaura
Pääsarjaura:  2005–
Aik. seurat:  Frölunda HC (SEL/SHL) San Antonio Rampage (AHL) MODO Hockey (SEL/SHL) Avangard Omsk (KHL) Rögle BK (SHL) Leksands IF (SHL)
NHL-varaus:  88. varaus, 2006 Phoenix Coyotes
Jonas Peter Ahnelöv (s. 11. joulukuuta 1987 Huddinge, Ruotsi) on ruotsalainen jääkiekkopuolustaja. Isokokoisen Ahnelövin vahvuuksiin kuuluu luistelu, fyysisyys, taklaaminen, hyökkäyspään pelaaminen ja syöttäminen. Hänen heikkouksiinsa kuuluu puolustuspään pelaaminen ja sijoittuminen. Ahnelövin tulisi käyttää myös kokoaan enemmän hyödyksi.
Ura > Seuraura

Ahnelöv on Flemingsbergs IK:n kasvatti. Hän pelasi juniorina sittemmin Huddinge IK:ssa. Ahnelöv jakoi kaudella 2004–2005 J20 SuperElitin jäähypörssin viidennen sijan Djurgårdens IF:n Victor Nordensonin kanssa 94 minuutillaan. Kaudeksi 2005–2006 hän siirtyi Frölunda HC:hen, jossa Ahnelöv teki Elitserien-debyyttinsä ja pelasi Elitserienissä kauden aikana 15 runkosarjaottelua jääden niissä ilman tehopisteitä. Suurimman osan kaudestaan hän pelasi kuitenkin Frölundan J20-joukkueessa, jossa Ahnelöv voitti J20 SuperElitin mestaruuden keväällä 2006. Phoenix Coyotes varasi hänet kolmannella kierroksella 88. pelaajana NHL:n varaustilaisuudessa 2006.
Kausi 2006–2007 oli Ahnelöville varsinainen tulokaskausi Elitserienissä ja se toi hänelle 46 runkosarjaottelussa tehot 1+3=4. Hän vahvisti kauden aikana myös Frölundan J20-joukkuetta, jossa Ahnelöv voitti J20 SuperElitin hopeaa keväällä 2007.
Kaudeksi 2008–2009 Ahnelöv siirtyi kolmivuotisella tulokassopimuksella Phoenix Coyotesin organisaatioon. Hän oli syksyn 2008 harjoitusleirin jälkeen lähellä paikkaa joukkueen NHL-kokoonpanossa, mutta loukkaantumiset pilasivat lopulta Ahnelövin kaikki kolme sopimuskautta, eikä hän missään vaiheessa debytoinut NHL:ssä. Ahnelöv pelasi kaikki sopimuskautensa AHL-joukkue San Antonio Rampagessa, jossa hän pelasi yhteensä vain 96 runkosarjaottelua. Ahnelövin sopimuskausista lyhyimmäksi jäi toinen kausi 2009–2010, jolloin hän pelasi olkapääleikkauksen takia vain 11 ottelua.
Ahnelöv palasi kaudeksi 2011–2012 kotimaahansa ja teki kaksivuotisen sopimuksen MODO Hockeyn kanssa. Hän teki ensimmäisellä kaudellaan Elitserienin yhden kauden piste-ennätyksensä tehoilla 2+9=11. Kahden MODO:ssa viettämänsä vuoden jälkeen Ahnelöv palasi kaudeksi 2013–2014 vuoden mittaisella sopimuksella Frölunda HC:hen. Kaudeksi 2014–2015 hän palasi taas vuoden mittaisella sopimuksella MODO:on. Ahnelöv nousi joukkueen varakapteeniksi. Hän voitti MODO:n sisäisen tehotilaston lukemalla +5, kuten myös samalla lukemalla kevään 2015 Kvalserienissä.
Kaudeksi 2015–2016 Ahnelöv siirtyi vuoden mittaisella sopimuksella KHL-joukkue Avangard Omskiin.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Minsk 2014 | jääkiekko |  |
Ahnelöv edusti Ruotsia MM-kilpailuissa vuosina 2014 ja 2015, joista ensimmäinen turnaus päättyi pronssiin. Yhteensä Ahnelöv on pelannut 35 A-maaottelua tehopistein 2+3=5. Ahnelöv pelasi alle 20-vuotiaiden MM-kilpailuissa vuonna 2007.
Muuta

Ahnelövin pikkuveli Jimmy pelaa Ruotsin III-divisioonaa Stortorparna IF:ssä. Hän on HockeyAllsvenskanin jäähykuningas kaudelta 2008–2009.
Juha Eirto

| Juha Eirto |
| --- | --- |

Henkilötiedot
Syntynyt: 21. joulukuuta 1934 Helsinki
Kuollut: 3. toukokuuta 2011 (76 vuotta) Sipoo
Ammatti:  muusikko, elokuvanäyttelijä
Muusikko
Laulukielet:  suomi
Aktiivisena:  1950-luku
Tyylilajit:  iskelmä tango
Soittimet:  laulu
Levy-yhtiöt:  Warner Music Finland
  [ Muokkaa Wikidatassa ] [ ohje ]  
Juha Eirto (21. joulukuuta 1934 Helsinki – 3. toukokuuta 2011 Sipoo) oli suomalainen laulaja. Hän oli suosittu iskelmätähti etenkin 1950-luvulla, ja hänen levytyksistään esimerkiksi ”Tiikerihai” ja ”Venezuela” ovat sittemmin muodostuneet klassikoiksi. Hän levytti useita Toivo Kärjen ja Reino Helismaan kappaleita kuten "Koivu ja sydän", "Onnen maa" ja "Tango suviyössä soi".   Hän teki viimeisen levytyksensä vuonna 1979 (”Jansson soittaa hanuria” albumilla Tanssiaiset risteilijällä). Eirto siirtyi vuonna 1960 laulamaan oopperan kuoroon ja jättäytyi täysin pois julkisuudesta. Myös hänen isänsä Erkki Eirto (alun perin Erik Eklund) oli aikanaan tunnettu ooppera- ja iskelmälaulaja.
Eirto näytteli pikku rooleissa muutamissa elokuvissa, esimerkiksi Majuri maantieltä (1954).
Diskografia

Juha Eirto kiertää maailmaa (1957)
Eri esittäjiä: 16 tähteä – 16 iskelmää (1975)
Unohtumattomat (1994)
Tunnelmia 1950-luvulta (2010)
Aiheesta muualla

Juha Eirton esitystuotanto Suomen äänitearkistossa (1901–1999)
Necar Zadegan

| Necar Zadegan> pers. ‏نکار زادگان‎.Henkilötiedot |
| --- | --- |
Syntynyt: 20. kesäkuuta 1982 (ikä 42) Heidelberg, Saksa
Kansalaisuus:   Saksa/ Yhdysvallat
Ammatti:  malli, näyttelijä
Näyttelijä
Aktiivisena:  2005-
Merkittävät roolit:  agentti Hannah Khoury (NCIS: New Orleans) Dalia Hassan (24) Delia Banai (Girlfriends' Guide to Divorce)
Aiheesta muualla
IMDb 
Necar Zadegan (pers. ‏نکار زادگان‎ s. 20. kesäkuuta 1982 Heidelberg, Saksa) on saksalaissyntyinen, iranilaiset sukujuuret omaava yhdysvaltalainen näyttelijä ja malli. Hän on valmistunut Kalifornian Santa Barbaran yliopistosta pääaineenaan kirjallisuus.
Hän on esiintynyt sekä televisiossa että näyttämöllä. Näyttämöllä hänen debyyttinsä tapahtui vuonna 2011 Pulizer-ehdokkuuden saaneessa näytelmässä Bengal Tiger at the Baghdad Zoo. Televisiossa hän on esiintynyt muiden muassa sarjoissa 24 ja NCIS: New Orleans
Käännös suomeksi
Neckar (auto)

Neckar Jagst 770
Neckar oli vuosina 1957–1971 Saksassa Fiatin lisenssillä valmistettu automerkki. Tehdas sijaitsi Heilbronnissa. Neckarin omistivat Fiat ja NSU yhdessä, mutta Fiatilla oli enemmistöosakkuus.
Vuonna 1958 Länsi-Saksassa kolmanneksi suosituimmaksi automerkiksi nousi ulkomainen Fiat, mikä oli epätavallista, sillä saksalaiset suosivat omia automerkkejään. Silti Länsi-Saksassa tuolloin myydyistä viidestä Fiatin mallista kaksi suosituinta olivat Länsi-Saksassa lisenssillä valmistettuja Neckar-autoja.
Heilbronnin autotehtaan oli rakentanut NSU vuonna 1926. Vuonna 1929 NSU aloitti Fiatin autojen lisenssivalmistuksen nimillä NSU/Fiat ja Neckar.
Tekniikan Maailman 8/1963 koeajossa oli Neckar Jagst 770 ja numerossa 6/1964 Neckar Europa Special. Jagst 770 on teknisesti sama auto kuin kuuluista pikkuauto Fiat 600, vain erilaiset merkkikoristeet erottavat nämä autot toisistaan.
Neckar 1100
Pientä Neckar Weinsberg 500-mallia valmistettiin vuosina 1959–1963.
Neckar

| Neckar |
| --- | --- |
 Neckarjoki Neckarsteinachin kohdalla.
Alkulähde:  Schwartzwald
Laskupaikka:  Rein
Maat:  Saksa
Pituus:  367 km
Alkulähteen korkeus:  706 m
Virtaama:  145 m³/s
Valuma-alue:  14 000 km²

Neckar on 367 kilometrin pituinen Reinin sivujoki Saksassa. Se alkaa Schwarzwaldin vuoristosta ja yhtyy Reiniin Mannheimin kohdalla. Muita Neckarin varrella sijaitsevia kaupunkeja ovat esimerkiksi Tübingen, Stuttgart ja Heidelberg. Jokilaakso on viinintuotantoaluetta.
Neckarin jokivarren paikkakuntia.
Joutsen Finland

| Joutsen Finland Oy |
| --- | --- |

Yritysmuoto:  osakeyhtiö
Perustettu:  1936 Helsinki
Perustaja:  Marius Pedersen
Toimitusjohtaja:  Eero Kotkasaari
Kotipaikka:  Riihimäki
Toimiala:  sisustustekstiilien valmistus
Tuotteet:  untuvatakit, vuodevaatteet
Liikevaihto:  10,314 milj. euroa (2012)
Tilikauden tulos:  1,283 milj. euroa (2012)
Henkilöstö:  46 (2012)
Kotisivu:  http://www.joutsen.fi/
Infobox OKVirheellinen NIMI-arvo: 
Joutsen Finland Oy on suomalainen untuvatuotteiden valmistaja. Yrityksen perusti tanskalainen Marius Pedersen Helsingissä vuonna 1936 nimellä Oy Suomen Höyhen Ab. Yritys muutti vuonna 1954 Helsingistä Riihimäelle. Vuonna 2005 yrityksen nimi vaihtui Joutsen Finlandiksi.
Joutsen Finland sai Kultainen vaatepuu -palkinnon vuonna 2008.
Aiheesta muualla

Virallinen sivusto
Janne Kuusela

Janne ”Jansku” Kuusela (s. 1976 Karkkila) on suomalainen muusikko, joka on ollut Liekki-yhtyeen laulaja-kitaristi ja myös säveltäjä ja sanoittaja. Sitä ennen hän vaikutti Karkkiautomaatissa vuosina 1993–1998 ja oli myös Tehosekoittimen ensimmäinen laulaja 1991–1992. Lisäksi Kuusela oli mukana yhtyeessä Cry Bar.
Kuuselaa on kutsuttu jopa musiikilliseksi neroksi, hänen tajunnanvirtana tekemiä laulutekstejään puolestaan on pidetty vaikeaselkoisina.
Ranka Kustannuksen omistaja Riku Pääkkösen mukaan Kuusela teki hänen kanssaan sopimuksen sooloalbumin julkaisemisesta vuonna 2013. Taiteilijanimeä Jansky käyttänyt Kuusela julkaisikin "Forest"-nimisen kappaleen Spotifyssa, mutta hän veti sen melkein heti takaisin, koska se ei ollut hänen mielestään sittenkään tarpeeksi hyvä. Pääkkösen mukaan Kuuselalla oli tekeillä albumillinen Liekki-henkistä elektronista rytmimusiikkia. Ensimmäiset demot olivat hyviä, mutta projekti paisui ja levisi lopulta käsiin. Sooloalbumia ei koskaan julkaistu, vaan levytyssopimus purettiin kahden vuoden kuluttua.
Diskografia > Karkkiautomaatti

Karkuteillä (1994)
Kaksi-nolla (1996)
Suudelmilla (1998)
Diskografia > Liekki

Magio (2001)
Korppi (2003)
Rajan piirsin taa (2005)
Kalliot leikkaa (2007)
Hyönteinen (2008)
Paimen (2010)
Diskografia > Cry Bar

We Built This Ship (2011)
Joséphine Jobert

| Joséphine Jobert |
| --- | --- |
 Joséphine Jobert vuonna 2014
Henkilötiedot
Syntynyt: 24. huhtikuuta 1985 (ikä 39) Pariisi, Ranska
Ammatti:  laulaja, näyttelijä
Sukulaiset:  Eva Green   Elsa Lunghini
Aiheesta muualla
IMDb 
Joséphine Jobert (s. 24. huhtikuuta 1985 Pariisi) on ranskalainen laulaja ja näyttelijä, joka on näytellyt televisio­sarjoissa Kesärakkaus ja Murha paratiisissa.
Varhainen elämä

Jobertin isä on ranskalainen ja hänen äitinsä on espanjalaista ja kiinalaista alkuperää. Hän on laulanut muun muassa kappaleen ”Je pense á toi”.
Jobert on näyttelijöiden Eva Greenin ja Elsa Lunghinin serkku.
Ura

Jobert esittää televisio­sarjassa Kesärakkaus Alice Watsonia. Murha paratiisissa -sarjassa hän esittää rikos­yli­konstaapeli Florence Cassellia.
Jobert on näytellyt myös televisio­sarjassa Yhteiseloa (Saint-Ex, nos années pension), jossa hän esittää Amelia.
Aiheesta muualla

Kuvia tai muita tiedostoja aiheesta Joséphine Jobert Wikimedia Commonsissa